ΚΕΝΤΡΙΚΗ ΕΝΩΣΗ ΔΗΜΩΝ &

ΚΟΙΝΟΤΗΤΩΝ ΤΗΣ ΕΛΛΑΔΑΣ

Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Κ.Ε. της 24ης Νοεμβρίου 2004

Στην Αθήνα σήμερα, 24 Νοεμβρίου 2004, ημέρα Τρίτη και ώρα 13.00, συνήλθε σε  συνεδρίαση το Διοικητικό Συμβούλιο της ΚΕΔΚΕ, ύστερα από πρόσκληση του Προέδρου της κ. Πάρι Κουκουλόπουλου, Δημάρχου Κοζάνης και υπό την προεδρία του. 

Κατά τη συνεδρίαση παρέστησαν οι Δήμαρχοι: Αλεξανδρίδης Παναγιώτης Ευόσμου,  Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης Χαλανδρίου, Καζάκος Ιωάννης Ζωγράφου, Κοιμήσης Απόστολος Αμφιλοχίας, Κουράκης Ιωάννης Ηρακλείου, Μίχος Λάμπρος Αγίας Βαρβάρας, Μπακογιάννη Ντόρα Αθηναίων, Παπαγεωργόπουλος Βασίλης Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χαραλάμπους Ιωάννης Νέας Ιωνίας.

Και οι Δημοτικοί Σύμβουλοι: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κωνσταντίνος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδέων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Παλαιολόγος Χρήστος Λεβαδέων, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου. 

Απόντες: Αμοιρίδης Ιωάννης Κατερίνης, Γιαννόπουλος Γεώργιος Ρόδου, Χρήστου Στέφανος Κορυδαλλού.

Γενομένης συζητήσεως, πάρθηκε η παρακάτω απόφαση:

..................................................................................................................................
Απόφαση 256η

ΘΕΜΑ: Συζήτηση και λήψη απόφασης επί του σχεδίου του Τακτικού Κρατικού Προϋπολογισμού του έτους 2005.
( Αρ. Πρωτ. 4287 )


Το Διοικητικό Συμβούλιο της ΚΕΔΚΕ, αφού ενημερώθηκε από τον Πρόεδρό του κ. Πάρι Κουκουλόπουλο, Δήμαρχο Κοζάνης, σχετικά με τις εκτιμήσεις επί του σχεδίου του Τακτικού Κρατικού Προϋπολογισμού έτους 2005, όπως αυτό κατετέθη στη Βουλή και αφού έλαβε γνώση του σχετικού ενημερωτικού σημειώματος, ύστερα από διαλογική συζήτηση
Αποφασίζει Ομόφωνα


Από τη μελέτη των στοιχείων του σχεδίου του Τακτικού Κρατικού Προϋπολογισμού έτους 2005 διαπιστώνει τα ακόλουθα:

1. Η απόσταση μεταξύ των θεσμοθετημένων πόρων της Τ.Α. και των εγγεγραμμένων στον προϋπολογισμό, ανέρχεται στα 408 εκατ. €.

Οι βασικές διαφορές συνίστανται στα εξής:

Πρώτον, δεν έχει εγγραφεί ποσό 267 εκατ. €, που αφορά στη χρηματοδότηση των μεταφερθεισών και μεταφερομένων αρμοδιοτήτων στους Ο.Τ.Α.

Δεύτερον, δεν έχει εγγραφεί στον προϋπολογισμό του ΥΠΕΣΔΔΑ η νομοθετημένη εισφορά των Υπουργείων (35%) για το αναπτυξιακό πρόγραμμα της Τ.Α. «ΘΗΣΕΑΣ».

2. Παρά τη ρητή δέσμευση της Κυβέρνησης για σταδιακή απόδοση των παρακρατηθέντων πόρων της Αυτοδιοίκησης, που προβλέπονται από το Ν. 1828/89, προηγούμενων ετών, δεν υπάρχει καμιά σχετική πρόβλεψη στον προϋπολογισμό για σταδιακή απόδοσή τους, παρότι έχουν ήδη συνυπολογισθεί στην απογραφή του Υπουργείου Οικονομίας και Οικονομικών για το δημόσιο έλλειμμα.

3. Πέραν αυτών δεν υπάρχει καμιά πρόβλεψη, παρά τις προηγούμενες πολιτικές δεσμεύσεις, για τη χρηματοδότηση αρμοδιοτήτων, όπως είναι της δημοτικής αστυνομίας, των ΚΕΠ, των προνοιακών δομών Β’ και Γ’ ΚΠΣ, και των ΑΜΕΑ.

Ιδιαίτερα θα πρέπει να σημειωθεί ότι το πρόβλημα της χρηματοδότησης των σχολικών φυλάκων που υπάγονται στο Π.Δ. 164/04 (μετατροπή συμβάσεων σε αορίστου χρόνου) χρήζει άμεσης επίλυσης, καθώς οι Δήμοι στο σύνολό τους, ΑΔΥΝΑΤΟΥΝ να ανταποκριθούν στην προβλεπόμενη δαπάνη.

      Κατόπιν των ανωτέρων και έχοντας υπόψη του τα όσα προβλέπουν το Σύνταγμα και οι νόμοι του κράτους, καθώς και τις πολιτικές δεσμεύσεις της Κυβέρνησης και ενόψει της ψήφισης του προϋπολογισμού, εκφράζει την έντονη δυσαρέσκειά του, διότι τους τελευταίους οκτώ μήνες, αν και έχει ζητήσει επισήμως και κατ’ επανάληψη συνάντηση με τον Υπουργό Οικονομίας και Οικονομικών, κ. Γ. Αλογοσκούφη, προκειμένου να του εκθέσει τις απόψεις του για τα οικονομικά της Τοπικής Αυτοδιοίκησης, αυτό δεν κατέστη δυνατό μέχρι σήμερα. 

Η ΚΕΔΚΕ θέλοντας να εξαντλήσει κάθε περιθώριο διαλόγου ζητά για τελευταία φορά συνάντηση με τον κ. Γ. Αλογοσκούφη για τις 3 Δεκεμβρίου 2004.

Από τα αποτελέσματα της συνάντησης αυτής θα εξαρτηθεί εάν η ΚΕΔΚΕ θα υποχρεωθεί να ζητήσει συνάντηση με τον Πρωθυπουργό της χώρας, κ. Κώστα Καραμανλή, πριν από τη 10η Δεκεμβρίου 2004, ημερομηνία κατά την οποία θα ολοκληρωθεί η συζήτηση επί του προϋπολογισμού, στην αρμόδια επιτροπή της Βουλής.

……………………………………………………………………………………….

Δημ. Σύμβουλος Λεβαδέων

Ο Α΄ Αντιπρόεδρος

Ιωάννης Χαραλάμπους

Δήμαρχος Ν.Ιωνίας

Τα Μέλη

ΔΗΜΑΡΧΟΙ: Αλεξανδρίδης Παναγιώτης Ευόσμου, Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης Χαλανδρίου, Καζάκος Ιωάννης Ζωγράφου, Κοιμήσης Απόστολος Αμφιλοχίας, Κουράκης Ιωάννης Ηρακλείου, Μίχος Λάμπρος Αγίας Βαρβάρας, Μπακογιάννη Ντόρα Αθηναίων, Παπαγεωργόπουλος Βασίλης Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χαραλάμπους Ιωάννης Νέας Ιωνίας.

ΔΗΜΟΤΙΚΟΙ ΣΥΜΒΟΥΛΟΙ: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κωνσταντίνος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδέων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Παλαιολόγος Χρήστος Λεβαδέων, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου. 

Ο Γενικός Διευθυντής

Παναγιώτης Βασιλείου

